Kohen gadol

Kohen gadol (כהן גדול)- ypperstepresten - hadde seremonielt ansvar for flere av tempelets sentrale riter, og særlig viktige elementer i Yom Kippur. Hans oppgaver som kohen gadol var i alle hovedsak seremoniell. Ved å ikle seg messeklærne og gjennomgå renselsesseremoniene, var han jødefolkets representant i møtet med Gud. Ypperstepresten ble salvet til sitt verv og ble underlagt spesielle restriksjoner for sin livsførsel.

I følge tradisjonen var den første ypperstepresent Aaron, Mose bror. Aarons sønn Eleazar tok over etter ham, og så Eleazars sønn Phinehas, og så videre.

Med tiden fikk også ypperstepresten politisk makt, men det synes å ha variert med personlighetene. Hasmoneerne tok over embetet, til fariseernes forargelse, og under Herodes ble ypperstepresten utnevnt av kongen.

Kilde: The Oxford Dictionary of the Jewish Religion